Document ID: 32005D0210

ODLOČBA KOMISIJE
z dne 11. marca 2005
o drugi spremembi Odločbe 2004/614/ES glede obdobja uporabe zaščitnih ukrepov v zvezi s kokošjo kugo v Južni Afriki
(notificirana pod dokumentarno številko K(2005) 559)
(Besedilo velja za EGP)
(2005/210/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS (1) in zlasti člena 18(7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel za organizacijo veterinarskih pregledov proizvodov, ki prihajajo v Skupnost iz tretjih držav (2), in zlasti člena 22(6) Direktive,
ob upoštevanju naslednjega:
(1)
Z Odločbo Komisije 2004/614/ES z dne 24. avgusta 2004 o zaščitnih ukrepih v zvezi z visoko patogeno obliko kokošje kuge v Republiki Južni Afriki (3) je Komisija sprejela zaščitne ukrepe glede kokošje kuge v jatah ratitov v Južni Afriki.
(2)
Položaj glede kokošje kuge v jatah ratitov v Južni Afriki še ni jasen, saj pristojni organi Južne Afrike še v okviru serološkega nadzora nimajo dokončnih rezultatov nadzora. Izgleda, da je položaj pod nadzorom, in Komisiji bodo kmalu predložene podrobne informacije.
(3)
V takih okoliščinah je primerno podaljšati veljavo Odločbe 2004/614/ES za nadaljnje tri mesece. Toda Odločbo je mogoče pregledati pred tem datumom, če pristojni organi Južne Afrike predložijo dodatne informacije.
(4)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V členu 7 Odločbe 2004/614/ES se datum „31. marec 2005“ nadomesti z datumom „30. junij 2005“.
Člen 2
Ta odločba je naslovljena na države članice.
V Bruslju, 11. marca 2005

Labels: 17
20
3
6
18